ગામડાનાં ભાઈ-બહેનોને, કરબદ્ધ પ્રાર્થના કે ખોટા ચમત્કારો, અંધશ્રદ્ધા, દોરા ધાગા, ખોટાં મંત્ર તંત્રમાં પડશો નહીં. તમે ખેતરમાં અનાજ વાવો, માટી ઉપર ઢાંકી દો, વરસાદ પડે ને બે દિવસમાં હરિ કોટડા કાઢે, એના કરતાં બીજા ચમત્કારો તમારે ક્યાં જોઈએ? રાતે સૂઈ ગયા હતા, કંઈ ખબર નહોતી, સવારે પાછાં આમ ને આમ જાગીએ છીએ, એ ચમત્કાર નહીં તો શું? નહિતર આમ ને આમ સૂતા રહેતાં હોત તો? એક બહુ મોટો, આ જગત એક મોટો ચમત્કાર છે. બ્રહ્માંડ બન્યું, એ મોટો ચમત્કાર નહીં? એક બહુ મોટો ધડાકો થયો ને એમાંથી આ બધું છૂટું પડ્યું, એ બહુ મોટો ચમત્કાર, બીજો કયો ચમત્કાર? કોણ સદ્‌ગુરુ? આવી માન્યતાઓથી લોકોને બચાવે, સંભાળે એ સદ્‌ગુરુ. આવી માન્યતાઓને દૃઢ કરે એ નહીં.